שיין נולדה באימפריה הרוסית, בפלך חרסון (כיום אוקראינה) למדה פיזיקה ומתמטיקה באוניברסיטה באודסה, משחק בבית ספר דרמטי וזמרה בקונסרבטוריון של אודסה. בשנת 1926 עלתה לארץ ישראל והייתה חברה בקבוצת "התיאטרון הארץ ישראלי", שפעל בין 1924 ל-1926, וחניכתו של מנחם גנסין. לאחר פירוק הקבוצה, בשנים 1928–1932 שיחקה בתיאטרון המטאטא. בשנת 1932, לאחר עליית "הבימה" לארץ, הצטרפה לתיאטרון ובשנת 1946 הייתה לחברת הקולקטיב. בשנת 1964, לאחר שנים רבות של משחק ב"הבימה", פרשה לגמלאות.
שיין הייתה נשואה לשמואל רודנסקי, וביחד עמו השתתפה בתסכית הרדיו הפופולרי "משפחת שמחון", בו שיחקה את אם המשפחה, צפירה. התאלמנה בשנת 1989, נפטרה בגיל 90 בתל אביב.
Showbiz
Showbiz הוא אלבום הבכורה של להקת הרוק הבריטית מיוז. האלבום יצא לאור בשנת 1999 על ידי חברת ההקלטות "מאשרום רקורדס".
האלבום הופק על ידי ג'ון לקי באולפני סאומיל בקורנוול שבאנגליה. חלק משירי האלבום עוסקים בהעמדת פנים של אדם בעסקי השעשועים (Showbiz=Show Business) שמתחבא מדי יום מאחורי דמות שיצר בשביל הציבור. אלבום זה זכה למעמד של אלבום פלטינה בבריטניה.
באקה אל-גרביה
מנזר נוטרדם
כנסיית נוטרדם (ירושלים)
CBS Corporation
CBS Corporation הוא תאגיד תקשורת אמריקני המתמקד בשידור, לוחות מודעות והפקות טלוויזיוניות, בעיקר בארצות הברית. תאגיד זה הוא הבעלים של רשת הטלוויזיה CBS ושותף בבעלות על The CW, יחד עם קבוצת טיים וורנר. לשעבר היה בבעלותו ערוץ UPN, זאת לפני שהתאחד הערוץ עם The WB ל-The CW. המנכ"ל של התאגיד הוא ג'וזף יאנילו.
התאגיד נוסד ב-31 בדצמבר 2005 כשהתפצל מחברת האם, ויאקום, לפי החלטת יושב הראש סאמנר רדסטון, והונפק בבורסה לניירות ערך בניו יורק ב-3 בינואר 2006.
ב-2019 מוזג התאגיד עם Viacom ליצירת תאגיד ViacomCBS.
האגדה התלמודית
סגרגציה
סגרגציה פירושה הפרדה, הבדלה או תהליך היפרדות.
רוהם
שומרונות
יוסף הצדיק
מאהאיאנה
איזידור רוט
מאהיינא
כדורגל בשוודיה
כדורגל הוא ענף הספורט השני הפופולרי ביותר בשוודיה (אחרי הסקי).
בשוודיה יש למעלה מ-8,500 קבוצות, הפועלות במסגרת כ-3,200 מועדונים פעילים. בשוודיה שיחקו לראשונה בכדורגל במהלך שנות השבעים של המאה ה-19 והאליפות הראשונה התקיימה ב-1896. ב-1904 נוסדה התאחדות הכדורגל השוודית, המנהלת את נבחרות הגברים והנשים הלאומיות.
עד היום זכתה נבחרים הגברים השוודית להישגים נאים בגביע העולם בכדורגל: ב-1958 הגיעה למקום השני ובשנים 1950 ו-1994 הגיעה למקום השלישי. נבחרת הנשים של שוודיה נחשבת כאחת הנבחרות הטובות בעולם. נבחרת זו זכתה באליפות אירופה לנשים ב-1984, ובגביע העולמי לנשים בשנת 2003 סיימה שנייה.
פרסים אישיים.
פרסי כדורגלן וכדורגלנית השנה בשוודיה הם פרסים שנתיים המוענקים על ידי התאחדות הכדורגל השוודית לכדורגלנים המצטיינים במהלך העונה. שני הפרסים מוענקים זה לצד זה בטקס הגאלה של ההתאחדות השוודית.
מהיאנה
סנט מארטן
סנט מארטן (בהולנדית: Sint Maarten) היא אחת מארבע המדינות המרכיבות את ממלכת ארצות השפלה. המדינה שוכנת בחלקו הדרומי של האי הטרופי סן מרטן (שטחו של האי 87 קמ"ר, ובחלקו הצפוני שוכן הקולקטיב סן מרטן השייך לצרפת). האי ממוקם בצפון מזרח הים הקריבי, 240 ק"מ מזרחית לפוארטו ריקו. שטח סנט מארטן 34 קמ"ר ועיר הבירה היא פיליפסבורג (Philipsburg).
היסטוריה.
כריסטופר קולומבוס גילה את האי סן מרטן במהלך מסעו השני לעולם החדש, ב-1 בנובמבר 1493, שהוא יומו של הקדוש הנוצרי מרטין מטור, ולכן קרא קולומבוס לאי על שמו. בעת גילוי האי התגוררו באי אינדיאנים תושבי הקריביים.
במאה ה-17 נאבקו המעצמות של אותה עת - צרפת, אנגליה, הולנד, דנמרק וספרד על השליטה באיים הקריביים. ההולנדים החלו לייבא מלח בישול לאירופה מהאיים בשנות ה-20 של המאה ה-17, אולם על אף נוכחות ההולנדים באי, כבשו אותו הספרדים בשנת 1633 ושנה לאחר מכן בנו את מוצב פוינטה בלנשה. הספרדים החלו את העבדות באיים. עבדים רבים הובאו מאפריקה על מנת לעבוד במטעי הסוכר של הספרדים, ומאוחר יותר של הצרפתים. רק במחצית הראשונה של המאה ה-19 הופסק סחר העבדים, והבריטים, ששלטו באזור, הביאו סינים ותושבי האיים באוקיינוס השקט לעבוד במקום העבדים במטעים. יבוא אנשים זה הביא לרבגוניות האתנית הרבה של תושבי האיים הקריביים.
מצב פוליטי.
ב-23 במרץ 1648 הסכימו צרפת והולנד לחלק ביניהן את האי. סנט מארטן היה בעבר חלק מהאנטילים ההולנדיים, אך כיום הוא מחוז אוטונומי כחלק מממלכת ארצות השפלה. המטבע שבו נעשה שימוש בסנט מארטן הוא גילדן אנטילי, אף שנעשה שימוש גם בדולר האמריקאי.
סנט מארטן מנוהל על ידי מועצת האי, מועצה מבצעת ומושל הממונים על ידי בית המלוכה ההולנדי בהמלצת הממשלה ההולנדית.
תיירות.
סנט מארטן ידוע בחיי הלילה הסוערים בו, החופים הרבים ובתי הקזינו שבה. התיירות מהווה מרכיב עיקרי בהכנסות האי. רוב התיירים באי מגיעים בטיסות לנמל התעופה הנסיכה יוליאנה.
תחבורה.
שדה התעופה המרכזי של האי הוא נמל התעופה הנסיכה יוליאנה הידוע במסלול הנחיתה הקצר שלו (2,130 מטרים בלבד), ומסיבה זו נאלצים מטוסים מסוג בואינג 747 המביאים את מרבית התיירים אל האי לטוס בגובה נמוך ביותר - כ-10 - 20 מטרים מעל גובה הים וחופי האי בטרם הנחיתה.
אוניות נוסעים רבות מביאות תיירים לאי. בשל מספר התיירים הרב, שמרביתם שוכרים מכוניות בעת שהותם באי, מרבית הזמן כבישי סנט מארטן פקוקים.
מכללות ואוניברסיטאות.
האוניברסיטה האמריקאית של בית הספר הקריבי לרפואה (American University of the Caribbean School of Medicine - AUC) נוסדה בשנת 1978. בעבר הייתה האוניברסיטה ממוקמת במונטסרט אולם בשל התפרצות הר הגעש סופרייר הילס בשנת 1995 עברה האוניברסיטה לסנט מארטן, שם נפגעה מהוריקן באותה שנה. בשנת 1998 הוקמו בקופקוי שבסנט מארטן מבנים העמידים בפני סופות הוריקן.
אוניברסיטת סנט מארטן (USM) ממוקמת בפיליפסבורג.
צלופח
הנסיך פיליפ
טד לאסו
טד לאסו (באנגלית: Ted Lasso) היא סדרת טלוויזיה אמריקאית מסוגת הקומדיה. בסדרה מככבים ג'ייסון סודייקיס, האנה וודינגהם, ג'ונו טמפל, ברט גולדשטיין וברנדן האנט.
העונה הראשונה של טד לאסו, שכללה 10 פרקים, עלתה לשירות הסטרימינג אפל TV פלוס ב־14 באוגוסט 2020. עונה שנייה של 12 פרקים עלתה לראשונה ב־23 ביולי 2021. באוקטובר 2020 חודשה הסדרה לעונה שלישית.
ג'ייסון סודייקיס מגלם את דמותו של לאסו, אותו גילם בפרומואים של NBC Sports עבור הפרמייר-ליג מאז 2013 בהן הוא אף מוצג בתור המאמן החדש של טוטנהאם. בסדרה, מאמן פוטבול אמריקאי בשם טד לאסו נבחר לאמן קבוצת כדורגל אנגלית, AFC Richmond, על אף היעדר ניסיון בכדורגל. באנגליה מכנים את משחק הכדורגל Football, ואילו בארצות הברית המונח משמש למשחק אחר לחלוטין (בארצות הברית כדורגל נקרא Soccer).
טד לאסו זכתה לשבחי הביקורת, עם שבחים מיוחדים על איכות המשחק, כתיבה, טון ונושאי הסדרה. הסדרה הייתה מועמדת ל־20 פרסי אמי לבידור בפריים טיים, וזכתה בפרס אמי לבידור בפריים טיים לסדרת הקומדיה הטובה ביותר כשסודייקיס, האנה וודינגהאם וברט גולדשטיין זכו על גילום דמויותיהם. בנוסף, זכה סודייקיס בפרס גלובוס הזהב לשחקן הטוב ביותר בסדרת טלוויזיה מוזיקלית או קומדיה.
עלילה.
עונה ראשונה.
רבקה ולטון, שהתגרשה לאחרונה, היא הבעלים החדשים של מועדון הכדורגל ריצ'מונד, קבוצה המתקשה לשרוד בפרמייר ליג. כנקמה בבעלה לשעבר העשיר והרמאי היא מחליטה למוטט את הקבוצה כיוון שזה "הדבר היחיד שאי פעם אהב" וכוללת את היגינס הלקקן ומנהל הקבוצה של המועדון בתוכניתה. לשם כך היא שוכרת את טד לאסו, מאמן פוטבול אמריקאי מקנזס סיטי. טד הוביל לאחרונה קבוצת פוטבול אמריקאית מליגה 2 לתואר אך אינו יודע דבר על כדורגל (Soccer). כשהוא מגיע לריצ'מונד עם עוזרו, המאמן בירד, הוא מנסה להתחבר לבני ארצו החדשים בקסמו החיובי והעממי ופוגש את המחסנאי של המועדון, ניית'ן (נייט). הוא נחשב כיצור יוצא דופן, אך עד מהרה מתברר שהוא יותר חכם ממה שהוא נראה. בדירתו בלילה הוא מדבר עם בנו ואשתו בטלפון ורומז שהוא לקח את העבודה כי אשתו רצתה הפסקה ביחסיהם.